Coșmarul e tot mai mare la Rapid. Ce a remarcat Șumudică. "Sunt două probleme care trebuie luate în discuție"
Rapid se anunța drept candidată la titlu în acest sezon din Supeliga, dar are un final de campionat groaznic.
Cristiano Bergodi a fost dat afară de Dan Șucu și Victor Angelescu, iar șefii Rapidului au crezut că problema la echipă aparținea tehnicianul italian. După victoria cu FCSB, scor 4-0, în sezonul regulat, în play-off a survenit regresul pentru giuleșteni.
Chiar dacă oficialii Rapidului l-au numit pe Bogdan Lobonț în locul lui Cristiano Bergodi, prăpastia dintre obiective și rezultate a devenit și mai mare.
Marius Șumudică, despre gestul lui Săpunaru către Lobonț, după Rapid - Univ. Craiova 1-2
După șapte etape din play-off, Rapid a acumulat un singur punct și se află pe locul 5 din șase echipe.
“Sunt două probleme care trebuie luate în discuţie. Pe fondul ăla nervos, nu ştiu dacă Săpunaru… eu îl cunosc pe Săpunaru foarte bine, am lucrat cu el şi în Turcia trei ani de zile. El este un profesionist şi în faţa camerelor şi a opiniei publice nu ar avea niciodată gestul ăsta.
Să nu dea mâna. Cred că a fost interpretat la maximum de toată lumea. Aşa a simţit el, a vrut să se ridice singur. N-a fost o mână întinsă a lui Lobonţ. A vrut să îl ridice cum a ridicat alţi doi jucători înainte.
El a preferat să se ridice singur, fiind supărat. Se întâmplă. Referitor la Krasniqi. La jocul de la Ovidiu a avut acea răbufnire. Asta ţine şi de experienţa unui antrenor. Nu sunt eu în măsură să îl critic pe Lobonţ, nu ştiu ce strategie are", a spus Șumudică, potrivit Fanatik.
CONTEXT
După meciul Rapid - Universitatea Craiova 1-2, vizibil frustrați pentru că au pierdut cu un gol marcat în minutul 90+6, majoritatea jucătorilor de la Rapid s-au prăbușit pe gazon.
Bogdan Lobonț, ”interimarul” echipei, s-a dus imediat să-i ridice, iar Cristi Săpunaru a făcut un gest care nu a trecut neobservat de camerele TV.
Căpitanul Rapidului l-a lăsat cu mâna întinsă pe antrenorul său. După ce a văzut cum a reacționat Săpunaru, Lobonț s-a îndreptat către un alt elev de-al său.
Marius Șumudică a dat un exemplu. Cum se comporta în Turcia cu jucătorii nervoși
"A avut atâţia antrenori mari, a stat atâta timp în vestiarul Romei. Eu am învăţat că în anumite momente, jucătorii sunt nemulţumiţi. Şi mai ales în Turcia, jucători care ard. Turcii sunt răi, când îi schimbi, se simt frustraţi, răbufnesc.
Sunt mult peste ce înseamnă kosovar, român. Ei au fost imperiu şi mereu cred că sunt cei mai puternici. Nu poţi să discuţi cu ei. Şi atunci, în momentul în care, pe un fond nervos, de nerealizări, eu ca antrenor, niciodată nu mă duc să dau mâna cu jucătorul respectiv.
Evit, mă fac că dau indicaţii. Poate să dea cu picioarele în bidoanele alea, că nu îmi dă mie în glezne. Apoi există o discuţie. A doua sau a treia zi vorbesc cu el, există un regulament de ordine interioară şi toată lumea trebuie să plătească pentru ceea ce face.
Scoţi în minutul 85 un jucător care te-a ajutat, rezultatul este cu tine, nu zice nimeni, te duci şi îl iei în braţe. Îi dai încredere. Dar trebuie să gestionezi foarte bine situaţiile astea. Lobonţ a vrut să demonstreze că este alături de echipă.
Giuleştiul fierbe, nu-i uşor să faci lucrurile astea după înfrângere. Eu m-aş fi dus în cabina mea după momentul respectiv, mă linişteam, mi-aş fi văzut de treabă. Ca un sfat pentru viitor dacă Lobonţ vrea. Uite că sunt lucruri care se întâmplă şi sunt în defavoarea sa la un moment dat”, a mai declarat Marius Șumudică, pentru sursa mai sus citată.
https://www.fanatik.ro/marius-sumudica-sfaturi-pentru-lobont-dupa-conflictele-cu-sapunaru-si-krasniqi-niciodata-sa-nu-faci-asta-20678609
Urmăriți SPORT.RO și pe Google News